Diari Oficial de la Generalitat Valenciana


Sumari del DOGV 5625, del 24-10-2007 (2007/12108)

Informació pública de la proposta de modificació de la declaració de la zona acústicament saturada al municipi de Benicàssim.
-----------------------------------------------------------------------------------------------------------------------------

### Dades del document

Número de DOGV
:   5625

Data del DOGV
:   24-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12690


Data del document
:   05-10-2007

Organisme emissor
:   Ajuntament de Benicàssim

Tipus de document
:   Informació Pública

Descriptors 

:   * Benicàssim
    * administració local
    * pla d'urbanisme

Informació pública de la proposta de modificació de la declaració de la zona acústicament saturada al municipi de Benicàssim. [2007/12680]  
«Decret De L'alcaldia núm. 577100R6200  
Francesc Colomer i Sánchez, alcalde president de l'Ajuntament de Benicàssim (Castelló).  
Vist que:  
1) Per acord de l'Ajuntament en Ple, de data 29 de març de 2007, (publicat en el DOCV de data 31.05.2007) es va acordar, entre altres punts, declarar zona acústicament saturada la compresa als carrers següents: carrer dels Quatre Camins, carrer del Secretari Chornet, carrer de Leopoldo Querol, plaça de l'Estació, carrer de les Creus, carrer de Mossén Oliver i carrer les Oliveres, al terme municipal de Benicàssim.  
2) Dins del règim d'actuacions en l'àrea objecte d'actuació, les mesures que s'adopten són:  
Suspendre en la zona d'atorgament de noves llicències d'obertura, modificació o ampliació de les existents. Aquesta suspensió queda restringida exclusivament per a l'exercici d'activitats recreatives i/o oci que incorporen ambientació musical o productores de sorolls i vibracions.  
Limitar l'horari de tancament de les activitats que s'exercisquen en la zona objecte de la declaració a les 01 hores i 30 minuts.  
Control efectiu per part de la policia local del compliment de l'horari de tancament.  
3) Segons escrit de data 27.06.2007 (GAD 7816), aquest ajuntament va sol·licitar a la Direcció General de Qualitat Ambiental adscrita a la conselleria de Territori i Habitatge, l'emissió d'informe sobre una sèrie de punts, entre ells, la possibilitat de modificació amb caràcter general de la declaració de ZAS, quant a la mesura correctora establida relativa al límit d'horari de tancament dels locals, i en este cas requisits i tràmits a complir.  
4) La mencionada conselleria remet a aquesta administració en data 9 de juliol de 2007 (NRE 11139) la contestació (adjuntant informe) a la petició cursada per aquest ajuntament. En relació al punt concret al·ludit en l'apartat anterior, aquella administració conclou, en síntesi, que la modificació del contingut de la declaració i les mesures previstes en la ZAS, comporta necessàriament la tramitació d'un nou procediment, a iniciativa de l'Ajuntament, d'acord amb els tràmits administratius i requisits tècnics exigits en la normativa.   
5) L'Ajuntament en Ple, en data 13.07.2007, acorda incoar expedient de modificació del contingut de la declaració de ZAS amb la tramitació d'un nou procediment amb els mateixos tràmits administratius i requisits tècnics exigits en la normativa i tenint en compte la finalitat i el compliment dels objectius que la pròpia normativa preveu per a la ZAS.  
Atés que:  
1) La regulació de les declaracions de zona acústicament saturada queda disposada en els articles 28 i ss. de la Llei 7/2002, de la Generalitat, de Protecció contra la Contaminació Acústica, i els arts. 20 i ss. del Decret 104/2006, de 14 de juliol, del Consell, de Planificació i Gestió en matèria de contaminació acústica.  
2) La citada normativa sí que comprén de forma exhaustiva i detallada els tràmits i requisits que exigeix la declaració de ZAS o cessament d'aquesta, i no existeix una regulació expressa en els casos de modificació de les mesures correctores inherents a la ZAS.  
A aquest respecte, ha d'afegir-se que dels distints informes remesos per la conselleria de Territori i Habitatge, es desprén que la modificació de les mesures correctores de la ZAS és possible, tal com s'infereix del mencionat Decret 104/2006, i que comporta la tramitació d'un nou procediment, a iniciativa de l'Ajuntament, d'acord amb els tràmits administratius i requisits tècnics exigits en la normativa, en els supòsits en què tal possibilitat no estiguera considerada almenys amb caràcter genèric en la declaració de ZAS, circumstància que concorre en el present supòsit.  
En aquest context de tramitació d'un nou procediment, cal configurar com a tràmit essencial la proposta de modificació de mesures correctores de la declaració com a zona acústicament saturada la zona que apareix configurada en l'expedient de referència, i el sotmetiment d'aquella al tràmit d'informació pública.  
Quant al sentit de la modificació de les mesures correctores de la declaració de ZAS, ha de significar-se en primer lloc que durant el període estival s'ha constituït una mesa de treball integrada, entre altres, per membres de l'equip de govern, representants de la resta de partits polítics de la corporació, representants de l'associació contra el soroll, i d'associacions del sector hostaler de Benicàssim, amb la finalitat d'analitzar els efectes de la declaració de ZAS, les mesures correctores que s'han adoptat així com les que puguen adoptar-se per a reduir els nivells de soroll, amb la proposta consensuada de les mesures correctores que figuren en la part dispositiva del present.  
En aquest sentit, a la vista de l'experiència acumulada durant el període estival de 2007, primer període en què ha estat en vigor l'al·ludida declaració de zona ZAS, cal afirmar que les mesures correctores previstes en la declaració original són revisables i millorables, amb la perspectiva de mantindre els nivells sonors per davall dels límits prevists en la mateixa normativa d'aplicació, no sols després, sinó també abans de l'horari establit per al tancament de les distintes activitats ubicades en la zona de referència.  
A l'hora de ponderar tots els interessos en joc, ha de prevaldre la necessitat de preservar els drets al medi ambient i a la salut dels ciutadans afectats, cosa que comporta, tal com es desprén de les distintes reunions mantingudes per l'esmentada mesa de treball, que la finalitat última no siga una altra que combatre el soroll, i és aquest el marc en què se circumscriuen les mesures correctores aprovades i les que es pretenen aprovar modificant aquelles.  
Quant a l'òrgan competent per a proposar la modificació de les mesures correctores de la declaració de ZAS, i el sotmetiment d'aquesta proposta a període d'informació pública, cal interpretar per coherència jurídica que és l'alcalde, tenint en compte que l'òrgan competent per a proposar la declaració de la zona acústicament saturada és l'alcalde, segons el que disposa l'art. 29 de la Llei 7/2002, de la Generalitat, de Protecció contra la Contaminació Acústica i art. 21.1.s. de la Llei 7/1985, de 2 d'abril, Reguladora de les Bases de Règim Local.  
Vist el dictamen favorable de la Comissió Informativa Municipal de Participació i Coordinació, de data 24 de setembre de 2007, i l'acord de l'Ajuntament en Ple de data 27 de setembre de 2007, que es pronuncia en el mateix sentit que en el tenor literal que apareix en la part dispositiva del present, per tot això resolc:  
Primer  
Proposar la modificació de les mesures correctores establides en la declaració de zona acústicament saturada segons acord plenari de data 29 de març de 2007 (publicat en el DOCV de data 31.05.2007), que comprén els carrers: carrer dels Quatre Camins, carrer del Secretari Chornet, carrer de Leopoldo Querol, plaça de l'Estació, carrer de les Creus, carrer de Mossén Oliver i carrer de les Oliveres, al terme municipal de Benicàssim.  
Les noves mesures correctores proposades són:  
a. Constitució de manera definitiva d'una mesa permanent de treball integrada per membres de la corporació municipal, representants de l'associació contra el soroll, i d'associacions del sector hostaler i turístic de Benicàssim, que analitzen els efectes i l'eficàcia i realitzen el seguiment de l'aplicació de les mesures correctores de la contaminació acústica en la ZAS.  
b. Adopció de mesures de reducció del trànsit rodat en la ZAS.  
c. Elaboració d'un cens de locals amb les seues respectives llicències, de manera que facilite el control i les inspeccions dels serveis municipals, i procedir posteriorment, si escau, a l'adopció de les mesures sancionadores, cautelars i de tancament, en els supòsits d'activitat sense llicència, o sense ajustar-se a aquesta de conformitat amb la normativa d'aplicació.  
d. Posada en marxa d'una unitat policial mediambiental que, entre altres comeses, inclourà les competències pròpies de la policia local, quant al control continuat de la contaminació acústica en general i, particularment, en la ZAS.  
e. Disseny de campanyes i accions d'informació i sensibilització amb l'objecte de conscienciar sobre la contaminació acústica i la necessitat d'eliminar-la.  
f. Elaboració de protocols d'actuació administrativa que proporcionen agilitat en l'actuació enfront de les possibles infraccions en la contaminació acústica.  
g. Limitació de la concessió d'autoritzacions d'ocupació de via pública en les zones en què la concentració de vianants genere una contaminació acústica, com també la inspecció de les ocupacions de via pública.  
h. Intensificar per part de la policia els controls (ITV...) dels vehicles de motor, que transiten per aquest terme municipal a fi d'aconseguir, entre altres aspectes, reduir la contaminació acústica.  
i. Suspendre en la zona l'atorgament de noves llicències d'obertura, modificació o ampliació de les existents. Aquesta suspensió queda restringida exclusivament a l'exercici d'activitats recreatives i/o oci que incorporen ambientació musical o productores de sorolls i vibracions. Aquesta suspensió no afectarà els locals que compten amb llicència d'obertura de bar preexistent i sol·liciten llicència d'obertura de pub, que es concedirà després que s'acrediten els requisits urbanístics i tècnics que exigeix la normativa d'aplicació.  
j. Limitadors de potència acústica, en aquells locals amb ambientació sonora.  
k. Es realitzarà un seguiment continu dels nivells sonors de la zona, i a aquest efecte s'aprovarà un calendari de mesuraments.  
Aquestes mesures, una vegada aprovades definitivament, si escau, pel Ple de l'Ajuntament, poden ser modificades per aquest segons el grau d'eficàcia que aconseguisquen, sempre amb la finalitat de reduir els nivells de contaminació acústica.   
Les mesures adoptades i les seues modificacions es mantindran en vigor fins que no quede acreditada la disminució dels nivells sonors, mitjançant informe tècnic, de conformitat amb el que disposa l'art. 31 de la precitada Llei 7/2002, de la Generalitat Valenciana, de Protecció contra la Contaminació Acústica.  
Segon  
Sotmetre a informació pública la proposta de modificació de mesures correctores de la declaració com a ZAS de la zona compresa en els carrers següents: carrer dels Quatre Camins, carrer del Secretari Chornet, carrer de Leopoldo Querol, plaça de l'Estació, carrer de les Creus, carrer de Mossén Oliver i carrer de les Oliveres, al terme municipal de Benicàssim, per un període de 30 dies mitjançant la publicació de sengles anuncis en el Diari Oficial de la Comunitat Valenciana i en un dels diaris d'informació general de major difusió en la província.  
Tercer  
Donar audiència, durant el període d'informació pública, a les organitzacions o associacions que representen col·lectius o interessos socials que puguen veure's afectats per la modificació de mesures correctores de la declaració de ZAS de la zona de referència, i mitjançant notificació individualitzada, a les associacions veïnals o entitats que les agrupe.  
Així ho disposa l'alcalde, a Benicàssim, 5 d'octubre de 2007, davant meu, el secretari de la corporació, que done fe. L'alcalde: Francesc Colomer i Sánchez. El secretari general: Maximiliano Calle Rivero.»  
Cosa que es fa pública als efectes establits en l'art. 29.2 de la Llei 7/2002, de la Generalitat Valenciana, de Protecció contra la Contaminació Acústica.  
Benicàssim, 5 de octubre de 2007.- L'alcalde: Francesc Colomer i Sánchez.